Akvedukten ved Higher Wheelton
**Thirlmere akvedukten** er en 154,3 kilometer lang banebrytende del av vannforsyningssystemet i England, bygget av Manchester Corporation Water Works mellom 1890 og 1925. 

Akvedukten ble bygget for å frakte omtrent 250 000 m3 per dag med vann fra Thirlmere Reservoir til Manchester. Den første fasen ble fullført i 1897, og for rørlednings seksjonene ble etterfølgende faser fullført i 1925. 

Det første vannet som ankom Manchester fra Lake District ble markert med en offisiell seremoni 13. oktober 1894.

Ofte blir akvedukten omtalt som en av de lengste tunnelene i verden, men den er ikke noen sammenhengende tunnel.

Historie
--------

I 1874 ga John Frederick Bateman beskjed til Manchester Corporation om at den økende etterspørselen etter vann, da i gjennomsnitt 18 000 000 imperial gallons (82 000 m3) per dag, snart ville tømme den tilgjengelige forsyningen fra Longdendale. Hans første anbefaling var å hente vann fra Ullswater, men det ble til slutt besluttet å skaffe vann fra Thirlmere og bygge en demning der. Etter at prosjektet hadde møtt lokal motstand fikk det kongelig samtykke i 1879. Under denne loven ble Manchester gitt rettighetsprioritet til 25 imperial gallons (110 L) per innbygger per dag.

Når man i senere tid har bygget motorveier i området har man modifisert partier av akvedukten.

Tunnel under Dunmail Raise Pass
-------------------------------

Denne delen av tunnelen under Dunmail Raise ble utført av to lag fra hver sin side. De to tunnel delene skal ikke ha bommet med mer enn 20 cm når de møttes på midten.

Thirlmere Dam
-------------

Demningen ved Thirlmere har toppen 20 m høyere enn den gamle bekken, når reservoaret er fullt har det et overflateareal på 3,29 km2 og inneholder 37 440 000 m3 vann.

Akveduktens tekniske data
-------------------------

Akvedukten er 154,3 kilometer lang fra Thirlmere reservoar til Heaton Park Reservoir.

Den vanligste utformingen av akvedukten er "cut-and-cover", som består av en utgravd kanal hvor man har støpt en omtrent 2,2 m bred og mellom 2,2 m og 2,4 m høy, "D-formet" betong-tunnel med en vegg-tykkelse på 300 mm. Den er dekket med ca. 1 meter med masse. I tunnelene i fjellet er det også benyttet betong.

Vannet renner med en hastighet på 6 km/t og det tar litt over en dag å nå byen. Det er ingen pumper i systemet. Nivået på akvedukten synker med omtrent 30 cm/km.

* ThirlmereThirlmere
* Thirlmere demningenThirlmere demningen
* Akvedukten krysser elven Irwell ved AgecroftAkvedukten krysser elven Irwell ved Agecroft

Referanser
----------

1. ↑  «Thirlmere Aqueduct». *www.liquisearch.com*. Besøkt 1. april 2022.
2. 1 2  «Thirlmere aqueduct and reservoir». *Institution of Civil Engineers (ICE)* **(engelsk)**. 16. april 2018. Besøkt 1. april 2022.
3. ↑  «Lancashire County Council: Environment Directorate: Historic Highways». *web.archive.org*. 27. august 2014. Arkivert fra originalen 27. august 2014. Besøkt 1. april 2022.
4. ↑  «Thirlmere Aqueduct - Tunnel Under Dunmail Raise Pass | Tunnel Dunmail Raise Pass». *www.liquisearch.com*. Besøkt 1. april 2022.
5. ↑  «Thirlmere». *National Trust* **(engelsk)**. Besøkt 1. april 2022.
6. ↑  «Thirlmere Aqueduct Construction Facts». *www.jdscomponents.co.uk*. Besøkt 1. april 2022.